section_heading: Budućnost
paragraph_text: mini|300px|desno|Projekt revitalizacije zone bivše tvornice "Rikard Benčić" Grad Rijeka je kao osnivač Gradske knjižnice Rijeka uočio 2001. godine da postojeći prostorni uvjeti u kojima ta ustanova djeluje već pedeset godina predstavljaju kočnicu njenog daljnjeg razvoja. Krajem iste godine donesena je odluka o izgradnji nove zgrade. Kao lokacija za izgradnju nove zgrade knjižnice prihvaćen je Klobučarićev trg u Starom gradu. Zgrada je zamišljena prema projektu Hrvoja Njirića i Vedrana Škopca. Njihov projekt interpretirao je temu impostacije suvremenog javnog objekta u povijesno okružje Staroga grada, te ispitivao nove tipološke obrasce za multimedijalni centar 21. stoljeća. Nakon višegodišnjih peripetija i recesijskih uvjeta koji su izgradnju tog tipa nove zgrade učinili nemogućom u srpnju 2012. godine objavljeno je da se odustaje od projekta na Klobučarićevom trgu već se cijeli kompleks seli na područje bivše tvornice "Rikard Benčić". Izvedba u kompleksu "Rikard Benčić" realizira se prema projektu arhitekta Saše Randića, a zgrade knjižnice čine Dječja kuća s dječjim odjelom i preuređivanje tzv. t.-objekta u središnju knjižničnu zgradu. Radovi na realizaciji su počeli 2019. godine.<ref>Jutarnji list, rujan 2020